Kort før klokken tre i nat var politiet i to tilfælde tæt på at nå frem til et indbrud, mens gerningsmændene stadig var på stedet. Men begge gange glippede det. Klokken 2.42 gik alarmen ved Overbech Stål i Aabybro. Her kunne Dansikring se, at der gik personer inde i bygningen, og politiet havde tilfældigvis en patrulje i nærheden, som hurtigt blev sendt til stedet. Men alligevel var gerningsmændene væk, da politiet ankom. Kun otte minutter senere gik alarmen ved Photo Care i Brønderslev, hvor ruden til forretningen blev knust med en jernstang. Igen var politiet i nærheden, men igen nåede tyvene væk, før politiet ankom. Fra Photo Care blev der stjålet to Samsung videokameraer, et Canon kamera og diverse ure.

Opsummering:
Politiet var i nat i to tilfælde meget tæt på gerningssteder, hvor der var indbrud. Men begge gange nåede tyvene væk.